COM7 โบรกแนะซื้อเป้า 38.76 บาท หลังราคาลงลึก จับตากำไร Q1 โตดี
COM7 โบรกแนะซื้อเป้า 38.76 บาท หลังราคาลงลึก จับตากำไรไตรมาส 1/66 โตดี ดันทั้งปี 66 โต 14% แตะ 3.47 พันล้าน
COM7 โบรกแนะซื้อเป้า 38.76 บาท หลังราคาลงลึก จับตากำไร Q1/66 โตดี ดันทั้งปี 66 โต 14% แตะ 3.47 พันล้าน
8 พ.ค. 2566

บล.กรุงศรี พัฒนสิน ระบุในบทวิเคราะห์วันนี้(8 พ.ค.66) ว่า บริษัท คอมเซเว่น จำกัด (มหาชน) หรือ COM7 ผู้นำในกลุ่มขายสินค้าไอที ที่ปรับตัวได้ไว และสร้างโอกาสทางธุรกิจใหม่อยู่เสมอ ธุรกิจเดิมคาดปีนี้ยังขยายสาขาใหม่ราว 150 แห่ง (โต 15%) และธุรกิจใหม่ๆต่อยอด ผ่านพันธมิตรในกลุ่มผู้นำ (TRUE BIGC ILM BDMS) ในธุรกิจต่อยอด (ขายประกันสินค้าไอที, ลิสซิ่งกลุ่มนักศึกษา, Format ร้านใหญ่ ขายเครื่องใช้ไฟฟ้า, ร้านขายยา)
โดยตลาดประเมินกำไรปี 66 โต 14% เทียบช่วงเดียวกันของปีก่อนเป็น 3.47 พันล้านบาท โดยราคาหุ้นยังซื้อเก็งกำไรได้ และมีลุ้น Rebound หลังราคาหุ้นลดลง 11.8% เทียบSET ลดลง 4.2% จากจุดสูงสุดล่าสุดวันที่ 3 เม.ย. ขณะที่ลุ้นกำไรไตรมาส 1/66 ดีกว่าตลาดคาด หลัง Apple รายงานกำไรดีกว่าคาด ซึ่งได้แรงหนุนจากยอดขาย iPhone และเป็นจิตวิทยาบวกต่อหุ้นจำหน่ายสินค้า Apple อย่าง COM7